

2





LIETUVOS RESPUBLIKOS ŽEMĖS ŪKIO MINISTERIJOS 
ŽEMĖS ŪKIO SEKTORIAUS FINANSŲ VALDYMO GRUPĖ




AIŠKINAMASIS RAŠTAS
DĖL ŽEMĖS ŪKIO MINISTRO 2004 M. VASARIO 27 D. ĮSAKYMO NR. 3D-80 
„DĖL PAPILDOMŲ REKVIZITŲ PRIDĖTINĖS VERTĖS MOKESČIO SĄSKAITOSE FAKTŪROSE, SĄSKAITOSE FAKTŪROSE IR KITUOSE ŽEMĖS ŪKIO PRODUKCIJOS PIRKIMO DOKUMENTUOSE SĄRAŠO“ PATVIRTINIMO“ PAKEITIMO“

2021 m. spalio      d.  Nr. 
Vilnius

2021 m. birželio 17 d. Lietuvos Respublikos Seimas priėmė Lietuvos Respublikos atsiskaitymo už žemės ūkio produkciją įstatymo Nr. VIII-1422 1, 2, 4, 5, 6, 7, 8, 11, 12, 13, 14 straipsnių ir septintojo skirsnio pavadinimo pakeitimo įstatymą Nr. XIV-411, kurio nuostatos suderintos su  Lietuvos Respublikos nesąžiningos prekybos praktikos žemės ūkio ir maisto produktų tiekimo grandinėje draudimo įstatymu, įgyvendinančiu 2019 m. balandžio 17 d. Europos Parlamento ir Tarybos direktyvą (ES) 2019/633/ES dėl įmonių vienų kitoms taikomos nesąžiningos prekybos praktikos žemės ūkio ir maisto produktų tiekimo grandinėje, kuria siekiama sumažinti nesąžiningos prekybos praktikos žemės ūkio ir maisto produktų tiekimo grandinėje atvejų skaičių ir nustatyti tiekėjų apsaugos nuo nesąžiningos prekybos praktikos minimalųjį standartą. 
Vadovaujantis Lietuvos Respublikos atsiskaitymo už žemės ūkio produkciją įstatymo 8 straipsnio 3 dalimi ir Lietuvos Respublikos Vyriausybės 2021 m. rugsėjo 8 d. nutarimo Nr. 722 „Dėl Lietuvos Respublikos Vyriausybės 2003 m. birželio 4 d. nutarimo Nr. 726 „Dėl įgaliojimo nustatyti tipines žemės ūkio produkcijos pirkimo–pardavimo sutarčių sąlygas“ pakeitimo“ 1.4 papunkčiu, parengtas Lietuvos Respublikos žemės ūkio ministro 2004 m. vasario 27 d. įsakymo Nr. 3D-80 „Dėl Papildomų rekvizitų pridėtinės vertės mokesčio sąskaitose faktūrose, sąskaitose faktūrose ir kituose žemės ūkio produkcijos pirkimo dokumentuose sąrašo“ pakeitimo projektas (toliau – Įsakymo projektas).
Vadovaujantis Lietuvos Respublikos atsiskaitymo už žemės ūkio produkciją įstatymo 8 straipsnio 3 dalimi, patikslinamas įsakymo pavadinimas. Be to, atlikti kiti redakcinio pobūdžio pakeitimai. Taip pat Įsakymo projektas išdėstomas nauja redakcija 
Atsižvelgiant į tai, kad šis įsakymas turi įsigalioti 2021 m. lapkričio 1 d., Įsakymo projektas bus derinamas skubos tvarka per 5 darbo dienas, jį paskelbiant Lietuvos Respublikos Seimo teisės aktų informacinės sistemos Projektų registravimo posistemyje konsultavimuisi su visuomene.

Vadovė			           						           Regina Mininienė


Gražina Dobkevičienė, tel. (8 5) 239 1078 

